Diari Oficial de la Generalitat Valenciana


Sumari del DOGV 9014, del 05-02-2021 (2021/985)

RESOLUCIÓ de 2 de febrer de 2021, de la Conselleria d'Hisenda i Model Econòmic, per la qual s'autoritza una generació de crèdits en el capítol 4 del programa 125.10, Administració local i organització territorial del Consell, per import de 667.521.201 euros, a càrrec dels fons que corresponguen a la Comunitat Valenciana, procedents dels recursos addicionals REACT-EU, Ajuda a la recuperació per a la cohesió i els territoris d'Europa, que s'apliquen en el marc dels fons estructurals (exp.05.001/21-003).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9014

Data del DOGV
:   05-02-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/985


Data del document
:   02-02-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 de febrer de 2021, de la Conselleria d'Hisenda i Model Econòmic, per la qual s'autoritza una generació de crèdits en el capítol 4 del programa 125.10, Administració local i organització territorial del Consell, per import de 820.509.702 euros, a càrrec dels fons que corresponguen a la Comunitat Valenciana, procedents dels recursos addicionals REACT-EU, Ajuda a la recuperació per a la cohesió i els territoris d'Europa, que s'apliquen en el marc dels fons estructurals (exp.05.001/21-003). [2021/985]  
Les mesures excepcionals adoptades des de la declaració de la pandèmia i dels estats d'alarma suposen la limitació de determinades activitats econòmiques. Davant d'aquesta situació, sorgeix la necessitat d'adoptar mesures que permeten reforçar els sectors greument afectats per la pandèmia, que eviten una deterioració del teixit empresarial i que ajuden a la conservació de l'ocupació.  
A aquest efecte, el Decret llei 1/2001, de 22 de gener, del Consell, té per objecte aprovar i regular el pla «Resistir», que inclou ajudes «Parèntesi», destinades als municipis de la Comunitat Valenciana per a escometre actuacions encaminades a pal·liar les conseqüències de la pandèmia sobre els sectors productius més afectats.  
L'article 4 de l'esmentat decret llei assenyala que l'import global màxim de les ajudes que correspondrà assumir en la Generalitat ascendeix a 142.721.146 euros, L'import assignat per la Generalitat a cada municipi beneficiari, assenyalats en el decret llei, ha d'anar destinat a sufragar el 62,5 % del cost total de l'actuació a desenvolupar per l'ajuntament, i aquest s'ha de comprometre a realitzar una aportació del 15 % del cost d'aquesta actuació, mentre que el 22,5 % restant serà aportat, si escau, per la diputació provincial corresponent.  
Amb la finalitat de donar cobertura pressupostària a la participació de la Generalitat en les esmentades ajudes, i de conformitat amb la disposició addicional tercera del decret llei, que estableix que podran finançar-se a càrrec dels fons que corresponguen a la Comunitat Valenciana, procedents dels recursos addicionals REACT-EU, Ajuda a la recuperació per a la cohesió i els territoris d'Europa, que s'apliquen en el marc dels fons estructurals, la Presidència de la Generalitat proposa generar crèdit per import de 791.083.872 euros en el capítol 4 del programa 125.10, Administració local i organització territorial del Consell, i la inclusió d'una nova línia de transferència corrents denominada «Transferències per al pla d'ajudes Resistir», destinada a municipis de la Comunitat Valenciana per a escometre actuacions encaminades a pal·liar les conseqüències de la pandèmia sobre els sectors productius més afectats.  
Vista la proposta de la Presidència, i considerant la naturalesa de les actuacions que es deriven de l'esmentat decret llei, així com les noves previsions recollides en la modificació del programa operatiu FEDER, es considera més adequat procedir a la imputació dels ingressos a generar, en el capítol IV, subconcepte I494.20 FEDER, programa operatiu 2014-2020 REACT-EU.  
A aquest efect,e i en virtut del que es disposa en la disposició addicional tercera del Decret llei 1/2021, del Consell; en l'article 50 de la Llei 1/2015 d'hisenda pública, sector públic instrumental i subvencions, i en els articles 21 i 24 de la Llei 4/2020, de pressupostos de la Generalitat per a l'exercici 2021, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar un augment del pressupost d'ingressos en l'aplicació 494.20, «FEDER programa operatiu 2014-2020 REACT-EU», per import de 847.661.172 euros.  
  
Segon  
Autoritzar la generació de crèdit, en l'aplicació pressupostària 15.84.25.129.74.8, per import de 119.771.652 euros, que implica la inclusió d'una nova línia de transferència en l'annex de subvencions i transferències corrents del programa 125.10, Administració local i organització territorial del Consell, amb les dades descriptives que es detalla a continuació:  
Codi:   
T1017 Denominació: Transferències per al pla d'ajudes «Resistir».  
Import: 847.734.561 Beneficiaris previstos: municipis de la Comunitat Valenciana previstos en el Decret llei 1/2021.  
 Descripció i finalitat: concedir ajudes als municipis, destinades a portar a terme actuacions encaminades a pal·liar les conseqüències de la pandèmia sobre els sectors productius més afectats.  
Publicar dades: Sí APORTACIÓ GV: 0  
 APORTACIÓ EXTERNA:  
 I494.20 FEDER. Programa operatiu 4640-0160 OUIZZ UE 599.117.444  
  
  
Tercer  
A conseqüència de l'import generat, es modifica l'FP3 del programa 125.10, Administració local i organització territorial del Consell, en les dades relatives a l'aplicació d'ingressos 494.20, i queda establit en els termes següents:  
  
Codi Ingrés Origen/Destinació del finançament Cap. Línia Import  
494.20 FEDER. Programa operatiu 2014-2020 REACT-EU. 784.240.030  
 Transferències per al pla d'ajudes «Resistir». 4 T1017 714.996.765  
  
  
València, 2 de febrer de 2021.- El conseller d'Hisenda i Model Econòmic: Vicent Soler i Marco.